InterDict Anglese-Interlingua de Informatica

Summario
Le prime projecto InterDict ha como objectivo le creation de un glossario informatic commun pro laborar conjunctemente.

Introduction
Le parolas del jargon informatic es totes anglese. Plures de illes se basa super terminos commun al lexico international, e pote esser facilmente comprendite anque per le non-anglophones, p.ex. computer, operating system, class, object, function, procedure, process etc. Iste parolas non essera considerate in le projecto.

Altere parolas es typicamente anglese ma con senso evidente. Iste parolas pote esser facilmente traducite a interlingua sin alcun cognoscentia previe de informatica: p.ex. network, web, input, output, background, window, etc. Anque iste parolas non essera generalmente considerate in le projecto, salvo quando le definition in interlingua es necessari pro clarar detalios o conceptos particular.

In le projecto essera definite e traducite le parolas angleses cuje signification esseva modificate, deformate o originate per eventos o rationamentos pauc cognoscite, o create per jocos de parolas irreproducibile in interlingua, como p.ex. login, software, byte, widget, etc., o cuje signification non es consistente, como p.ex. le gruppos directory-folder-file-archive, byte-word-longword etc.

Navigation
A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z